
Årsberetning 2020-2022
for
Medkila Skilag

Vel blåst etter NM dager i Harstad mars 2022
Våre samarbeidspartnere:

Innledning
Skilaget har lagt bak seg en aktiv periode til tross for Covid som i perioder har medført avlyst aktivitet. På arrangementssiden har det vært både nedturer og oppturer.  Covid medførte avlysning av ScanCup og NNM i 2020 og avlysning av NNM i 2021, mens et historisk høydepunkt for klubben ble gjennomføringen av NM for senior i samarbeid med IF Kilkameratene vinteren 2022.  
Styret vil takke for den betydelige dugnadsinnsats som er lagt ned i perioden knyttet til gjennomføring av klubbens treninger samt de arrangementer som har blitt gjennomført i perioden.  Styret setter avslutningsvis pris på det engasjement medlemmene viser og vil spesielt takke for den innsatsen som legges ned av våre trenere.  
1. Styret
Leder: 		Jon Arne Torbergsen
Nestleder: 	Heidi Hallesen Heggen 
Styremedlem: 	Øyvind Marskar   
Styremedlem: 	Susanne Helland 
Politiattest ansvarlig: Heidi Hallesen Heggen 
Materialforvalter/bestillinger: Jon Arne Torbergsen
Påmeldingsansvarlig/oppfølging: Bård Mikkelsen/Runar Olsen
Web-ansvarlig: Eva Helgesen
Friidrett: Ingen pt
Trener koordinator: Anders Nordgård/Runar Olsen
2.  Representasjon
Fra Medkila Skilag har følgende medlemmer sentrale verv innenfor idretten i perioden
Sveinung Karlsen – Styremedlem NSF
Jon Arne Torbergsen – Nestleder Troms Skikrets
Jon Arne Torbergsen – Nestleder Harstad Idrettsråd
Rune Tøllefsen – Styremedlem Troms Skikrets/Leder langrennskomite Troms Skikrets/Internasjonal TD

3. Medlemmer
Antall medlemmer er som følger:

4. Møter/Saker
I perioden har det vært avviklet et noe redusert antall styremøter grunnet Covid, samt betydelig merbelastning knyttet planlegging og gjennomføring av NM 2022. Av viktige saker som er behandlet av styret kan nevnes:
· Regnskap/budsjett/løpende regnskapsoppfølging 
· Sesongforberedelser/arrangement 
· Tildeling NNM 2020/2021, Scan Cup 2020 og NM Senior 2022
· Klubbhus/utnevnelse av prosjektgruppe (Øyvind Marskar, Runar Olsen, Lerdal og Jon Arne Torbergsen

Det er avviklet medlemsmøte høsten 2022 der viktigste tema var orientering om arbeidet som gjøres for å realisere nytt klubbhus i Folkeparken.

På kretsens vår- og høstmøter deltok styreleder. På trenersiden avholdes det trenermøter i vår og høst sesongen. Anders Nordgård/Runar Olsen har koordinert disse møtene.  Fra styret har styreleder deltatt på disse møtene.

Årsmøter i 2021 og 2022 avlyst. Årsak Covid, redusert kapasitet i styret spesielt i forbindelse med forberedelser knyttet til NM 2022 og problemer med å finne styrekandidater for valgkomiteen.

5. Arrangementer
Medkila Skilag har i perioden gjennomført følgende arrangementer:	
· Kretsrenn januar 2020
· Barneskikarusell 2020 (kun et renn avviklet, resterende avlyst pga Covid
· ScanCup og NNM 2020 – Avslyst pga Covid
· Kretsrenn 2021
· NNM 2021 – Avlyst pga Covid
· Kretsrenn 2022
· Barneskikarusell 2022 (3 renn)
· NM Senior 2022
· Treningsrenn/løp i regi av trenerne i perioden.
· Klubbsamlinger

208 frivillige fra IF Kilkameratene og Medkila Skilag stod for planlegging, tilrettelegging og gjennomføring av NM i langrenn og kombinert i Harstad i mars 2022.  NM dagene ble en suksess der det ble levert et NM over 4 sammenhengende dager som har imponert SkiNorge og verdens beste ski- og kombinertløpere. Gjennom 15 timer direktesending på NRK fikk hele Norge oppleve skifesten, folkefesten og byfesten.  Vi takker Harstad kommune, Fylkeskommunen, næringslivet, UiT, Forsvaret, Norsk Folkehjelp og øvrige som har bidratt til vår felles suksess med NM.

Medkila Skilags barneskikarusell

Dette er en viktig rekruteringsarena og er et arrangement som bør utvikles videre.  I 2022 ble det besluttet å gjennomføre dette arrangementet uten deltakeravgift.  Tre renn ble gjennomført med over 200 deltakere, her bilde fra avslutningsrennet:

6. Sportslige prestasjoner
Skilaget har i perioden gode resultater å vise til på de ulike terminfestede rennene på sone-, krets-, nordnorsk og nasjonalt nivå. Spesielt gledelig er deltagelsen i sonerenn blant de yngste utøverne.

7. Treningsgrupper - Treninger
Treninger i Medkila Skilag er organisert i 4-5 grupper etter alder. Anders Nordgård/Runar Olsen har fungert som leder for trenerkollegiet i perioden.
Treninger vinter: 
Våre treninger har i hovedsak foregått i Folkeparken og det er Harstad Kommune som tilrettelegger for løyper da skilaget ikke har eget treningsanlegg for lagets utøvere.   Treninger på ski ble også gjennomført i Kvæfjordmarka i perioder med lite snø i Folkeparken, samt i Kilbotn. 
Treninger barmark/treninger inne vår/høst:
Skoler blir benyttet til inne treninger i høstsesongen.  Rulleskitreninger har pågått langs gangveier ved Kilhus, Ervika, Kilmyra, samt ved fergeleiet på Stangnes.  En rekke av klubbens utøvere har deltatt på samlinger i regi av Troms skikrets i perioden. Medkila Skilag arrangerte tradisjonell høstsamling i september med god deltagelse fra 10 år og eldre.
8. Friidrett
Skilaget vedtok på årsmøtet 2013 og vi skulle søke medlemskap i Norges Friidrettsforbund. 
Skilaget ble godkjent av Troms Idrettskrets som Medkila Skilag – Friidrett mars 2013.
En del medlemmer deltar aktivt på løp i barmarksesongen. Utover dette ingen spesiell friidrettsaktivitet
9. Økonomi
Det vises til avlagte regnskaper for perioden.  Sentrale nøkkeltall:

10. Samarbeidspartnere
Medkila skilag hadde fire samarbeidsavtaler ved årsskiftet 2022/2023.  Disse er:
· Sparebank 68 Nord 
· Enter Revisjon
· Accountor (Tøco)
Styret mener at skilaget bevisst tenker på profilering av sponsorene under stevner, og bruker klubbekledning aktivt på treninger og ved deltagelse på renn. Det er viktig at skilagets medlemmer følger dette opp og benytter klubbekledning med korrekt profilering i størst mulig utstrekning knyttet til skilagets aktiviteter.  Styret mener at det fortsatt er forbedrings potensiale spesielt blant de eldre utøverne og retningslinjer/utøveravtale vil vurderes innstrammet slik at profileringen er korrekt knyttet til treningsaktivitet, samt ved deltagelse i konkurranser. 
11. Klubb-bekledning
Klubben har gjennom en periode utviklet egen klubbkolleksjon (vinter og sommer). Klubb-bekledningen er viktig for å profilere våre samarbeidspartnere og derfor «sponser» skilaget klubbens medlemmer ved at vinterbekledningen kan kjøpes med ca 50% tilskudd fra klubben.
12. Politiattest
Skilaget følger pålegget fra Norges Idrettsforbund om å ha ei ordning for framvisning av politiattest for trenerne.. Fornyelse og oppfølging av nye trenere pågår fortløpende. 
Ansvarlig i klubben er Heidi Hallesen Heggen.

13. Rent Idrettslag – Ren Utøver
Medkila Skilag ble godkjent som Rent Idrettslag av Anti Doping Norge 24.10.2017.  Videre er utøvere over 16 år forpliktet til å fremvise kursbevis som ren utøver før støtte knyttet til samlinger og nasjonale renn kan påregnes (regulert gjennom utøveravtalen). 

14. Covid-19
I forbindelse med at Norge ble rammet av Covid-19 i mars 2020 har klubben fulgt de anbefalinger som er kommet fra NSF/NIF.  Dette har medført at laget avlyste arrangementer som Scan Cup, NNM, barneskikarusell (4 av 5 renn).  Videre ble samtlige fellestreninger avsluttet for sesongen.  I covid perioden er treninger gjennomført i tråd med nasjonale retningslinjer for skiidretten.

15. Avslutning.
Styrets oppfatning er at stemningen i laget er god og at det legges ned en betydelig innsats fra skilagets tillitsvalgte og trenere.
Rekruttering og frafallsproblematikk er viktige temaer fremover som vil måtte gis prioritet dersom medlemsmassen skal beholdes eller aller helst økes. Styret tror her at et viktig bidrag til dette arbeidet vil være realisering av nytt klubbhus.  For å få til en slik realisering fordrer dette at flere medlemmer engasjerer seg og kommer med innspill/forslag ikke minst knyttet til inntektsgivende aktiviteter som kan bidra til finansieringen av et slikt prosjekt.

Styret i Medkila Skilag
25.04.2023

Jon Arne Torbergsen					Heidi Hallesen Heggen			

Susanne Helland Nilsen					Øyvind Marskar

Alder

Kvinner Menn Sum Kvinner Menn Sum

0-5 1 0 1 0 0 0

6-12 21 36 57 11 21 32

13-19 22 26 48 20 26 46

20-25 6 7 13 6 7 13

26- 51 61 112 52 59 111

Sum 231 202

Medlemstall 31.12.2022 Medlemstall 31.12.2022

2022 2021 2020

Anskaffede midler (inntekter) 2 473 353 284 955 449 301

Forbrukte midler

Egne arrangement 1 294 458 0 12 567

Egne idrettsaktiviteter 219 696 97 967 103 047

Aktiviteter i regi av Troms Skikrets 299 758 109 800 237 608

Andre aktiviteter 54 605 45 236 41 327

Sum forbrukte midler 1 868 517 253 003 394 549

ÅRETS AKTIVITETSRESULTET 604 836 31 952 54 752

Midler inneståend bank 638 813 269 121 176 765

Egenkapital:

Disponibel egenkapital til aktivitet 410 791 243 896 274 004

Bunden egenkapital til klubbhus 500 000 62 060 0

Sum egenkapital 910 791 305 956 274 004

